ИНФОРМАЦИЯ

ЗА ПРОЕКТ „**ГРИЖА В ДОМА В ОБЩИНА САДОВО**“, СЪФИНАНСИРАН ОТ ЕВРОПЕЙСКИЯ СЪЮЗ

От 21.11.2022 година започна изпълнението на Договор с регистрационен номер BG05SFPR002-2.001-0012-С01 за предоставяне на безвъзмездна финансова помощ по процедура чрез директно предоставяне на безвъзмездна финансова помощ № BG05SFPR002-2.001 **„Грижа в дома“ по Програма „Развитие на човешките ресурси” 2021-2027.**

Изпълнението на проекта е 26 месеца, като първите два месеца бяха предвидени за извършване на подготвителни дейности по предоставяне на услуга, а следващите им се 24 месеца – за предоставяне на услугата.

Дейността е насочена към предоставяне на социални и интегрирани здравно-социални услуги в домашна среда, като в нея са обхванати минимум 88 лица, представители на целевата група - възрастни в невъзможност за самообслужване и хора с увреждания. За представителите на целевите групи е осигурена подкрепа чрез реализиране на следните дейности:

1. Предоставяне на почасови мобилни интегрирани здравно-социални услуги по домовете и психологическа подкрепа;

2. Доставка на храна, хранителни продукти и продукти от първа необходимост, заплащане на битови сметки, заявяване и получаване на неотложни административни и битови услуги със средства на потребителите;

3. Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и др. специалисти при необходимост.

Предоставянето на услугите стартира с извършване на индивидуална оценка на потребностите на потенциалните потребители за удовлетворяване на конкретните им нужди. Оценките включват оценка на общото физическо и психическо състояние на потенциалния потребител; способността му за справяне с ежедневни дейности; социалната му активност и интереси; взаимоотношенията със семейството му и други значими хора; битовите условия на живот; допълнителни потребности; безопасност и рискове и др. Целта на извършените оценки на потребностите е на всеки потребител да бъдат предложени здравни, социални и други услуги в зависимост от индивидуалните му нужди, потребности и проблеми.

Грижата в дома е вид мобилна форма на социална услуга, която се фокусира върху предоставяне на грижа и подкрепа за хората в тяхната домашна среда. Услугите се предоставят на потребителите на база индивидуалните им потребности и се осъществяват по график от домашни помощници и психолог. При необходимост ще бъдат привлечени и други специалисти, в зависимост от нуждите на целевата група. Контрола върху спазването на графика, неговата актуализация, включването на нови лица и отпадането на други, е възложено на диспечери на услугите, които осъществяват мониторинга върху предоставянето на услугата. В допълнение, предоставянето на услугата е подпомогнато от назначени шофьори, които се грижат за превоза на специалистите до и между домовете на потребителите. Превоза на специалистите се осъществява с превозни средства на общината. Графикът на шофьорите е съобразен с местоживеенето на лицата - достъпност, отдалеченост, честота на посещение и необходимост от конкретен специалист. Графикът на шофьорите отново е обект на контрол от страна на назначените диспечери на услугите.

След сключването на договори с лицата – домашни помощници, непосредствено преди стартиране на услугата, провежда въвеждащо обучение, чрез което се дават единни указания за предоставяне на услугите за потребителите. Осъществено е текущо провеждане на надграждащи обучения на наетите лица.

Дейността на персонала е подпомогната от провеждането на индивидуална и/или групова супервизия със служителите. Фокусът на провежданите супервизии е поставен върху работата с целевата група според спецификата на характерите и поведението им. В рамките на супервизиите са анализирани и комуникативните възможности на служителите и техните уменията за оказване на подкрепа. Обсъдени са трудностите и проблемите възникнали в хода на предоставяне на услугите, както и начини за тяхното разрешаване и преодоляване. Работи се усилено върху изграждането и формирането на положителни навици и поведение сред назначените служители.

Начин на изпълнение

Дейността стартира с извършване на индивидуална оценка на потребностите на потенциалните потребители за удовлетворяване на конкретните нужди. Предвидено бе оценки на потребностите да бъдат извършвани през първите два подготвителни месеца преди реалното стартиране за предоставяне на услугата, както и във времевия 24 месечен обхват на грижата в дома, тъй като предоставяните услуги предполагаха извънредно включване на лица, поради внезапно заболяване, контузия или възникнал инцидент или текущо установена потребност от грижа. Лицата от целевата група, които ползват услуги по други процедури на П РЧР или такива финансирани от националния бюджет също биват включени в дейностите по настоящия проект при спазване на принципите за избягване на двойно финансиране.

За набиране на подходящите лица за предоставяне на услугите, общината се съобразява с индивидуалните желания на потребител и бъдещ помощник. Подборът на подходящите кандидати за работа се извършва от екипа за организация и управление на проекта.

След сключването на трудови договори с лицата, непосредствено преди стартиране на услугата, за тях се провежда обучение. За целта са разработени указания за предоставяне на услугата, чрез които се гарантира единен подход при работата на наетия персонал, съобразен с индивидуалните потребности на лицата. Във времето са провеждани надграждащи обучения на наетите лица. Дейността им е подпомогната чрез текущо предоставяне на индивидуална и/или групова супервизия.

Период за изпълнение на проекта – 26 месеца от 21.11.2022 година.

Стойност на проекта – 949 320.93 лева.